
 7.3.2015
 BG
 Официален вестник на Европейския съюз
 L 64/10
 РЕГЛАМЕНТ ЗА ИЗПЪЛНЕНИЕ (ЕС) 2015/375 НА СЪВЕТА
 от 6 март 2015 година
 за изпълнение на Регламент (ЕС) No 36/2012 относно ограничителни мерки с оглед на положението в Сирия
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за Европейския съюз,
 като взе предвид Регламент (ЕС) No 36/2012 на Съвета от 18 януари 2012 г. относно ограничителни мерки с оглед на положението в Сирия и за отмяна на Регламент (ЕС) No 442/2011 (1), и по-специално член 32, параграф 1 от него,
 като има предвид, че:
 (1)
 На 18 януари 2012 г. Съветът прие Регламент (ЕС) No 36/2012.
 (2)
 Предвид сериозната обстановка в списъка на подлежащите на ограничителни мерки физически и юридически лица, образувания и органи, който се съдържа в приложение II към Регламент (ЕС) No 36/2012, следва да бъдат добавени седем лица и шест образувания.
 (3)
 Приложение II към Регламент (ЕС) No 36/2012 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение II към Регламент (ЕС) No 36/2012 се изменя, както е посочено в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 6 март 2015 година.
 За Съвета
 Председател
 K. GERHARDS
 (1) ОВ L 16, 19.1.2012 г., стр. 1
 ПРИЛОЖЕНИЕ
 Следните лица и образувания се добавят в списъка на физическите и юридическите лица, образуванията и органите, който се съдържа в раздели А и Б от приложение II към Регламент (ЕС) No 36/2012.
 A. Лица
 Име
 Идентификационни данни
 Основания
 Дата на включване в списъка
 199.
 Bayan Bitar
 (изв. още като д-р Bayan Al-Bitar).
 Адрес: PO Box 11037 Damascus, Syria.
 Изпълнителен директор на Organisation for Technological Industries (OTI) и на Syrian Company for Information Technology (SCIT) — дъщерни дружества на сирийското министерство на отбраната, което е посочено в списъка от Съвета.
 OTI подпомага производството на химически оръжия за сирийския режим.
 В качеството си на изпълнителен директор на OTI и SCIT Bayan Bitar предоставя подкрепа на сирийския режим. Поради ролята си в производството на химически оръжия той също споделя отговорността за жестоките репресии срещу сирийското население.
 Предвид високата длъжност, която заема в тези образувания, той е свързан и с посочените в списъка образувания OTI и SCIT.
 7.3.2015 г.
 200.
 Бригаден генерал Ghassan Abbas
 Адрес: CERS, Centre d'Etude et de Recherche Scientifique;
 (изв. още като SSRC, Scientific Studies and Research Center; Centre de Recherche de Kaboun Barzeh Street, PO Box 4470, Damascus).
 Управител на клона на посочения в списъка Syrian Scientific Studies and Research Centre (SSRC/CERS) близо до Jumraya/Jmraiya.
 Участвал е в разпространението на химически оръжия и в организирането на нападения с химическо оръжие, в т.ч. в Ghouta през август 2013 г. Поради това той споделя отговорността за жестоките репресии срещу сирийското население.
 В качеството си на управител на клона на SSRC/CERS в близост до Jumraya/JmraiyaGhassan Abbas предоставя подкрепа на сирийския режим.
 В резултат на високата длъжност, която заема в SSRC,